1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013, jäljempänä ’EGR-asetus’.

12.Euroopan kivihiilimarkkinoille on ominaista tuonnin lisääntyminen tuotannon supistuessa. Vuonna 2010 tuonnin määrä kasvoi tuotantomäärää suuremmaksi, ja siitä lähtien EU:n kivihiilituotanto on olut tuontia pienempää. Lisäksi vuosien 2010 ja 2014 välisenä aikana tuonti kasvoi 16,5 prosenttia (tuontia oli 230,9 miljoonaa tonnia vuonna 2010 ja 268,9 miljoonaa tonnia vuonna 2014).

Työntekijävähennyksiin ja toiminnan lopettamiseen johtaneet tapahtumat

16.Tapahtuma, joka johti kyseessä oleviin työntekijävähennyksiin, on kivihiilen hinnan lasku kotimarkkinoilla. Se johtui kivihiilen hintojen jyrkästä alenemisesta kansainvälisillä markkinoilla muun muassa talouden taantuman seurauksena. Nykyisillä hinnoilla kotimainen hiilentuotanto ei ole kannattavaa. Tästä syystä kotimainen hiilentuotanto on pienentynyt (kuten edellä todetaan) ja monet hiilikaivokset ovat lopettaneet toimintansa, mikä on johtanut työntekijävähennyksiin.

Selostus poikkeuksellisista olosuhteista, joiden vuoksi hakemus otetaan käsiteltäväksi

17.Espanja toteaa, että vaikka yhdeksän kuukauden viiteajanjakson aikana toteutettiin alle 500 työntekijävähennystä, hakemus olisi kuitenkin rinnastettava EGR-asetuksen 4 artiklan 1 kohdan b alakohdan mukaiseen hakemukseen, sillä alue, jolla työntekijävähennykset on tehty, käsittää pääasiassa syrjäisiä vuoristolaaksoja, jotka ovat harvaan asuttuja ja hyvin riippuvaisia yhdestä ainoasta talouden sektorista. Näin ollen alueen voidaan katsoa muodostavan pienet markkinat.

18.Työntekijävähennysten kohteena oleva alue on Kastilia ja Leónin kaivosalue. Kaivosalue koostuu vuoristoisista laaksoista, jotka sijaitsevat pohjoisissa Leónin ja Palencian maakunnissa Cantabrian vuoristossa, ja alue käsittää 81 kaupunkia, jotka ovat taloudellisesti riippuvaisia hiilen louhinnasta (niistä 31 on siitä hyvin riippuvaisia).

Hiilikaivosalueet

Hiilestä hyvin riippuvainen alue Hiilestä kohtuullisen riippuvainen alue

19.Kaivosalueen väkiluku on 111 342 asukasta, jotka ovat hajaantuneet noin 8 696 km2:n alueelle. Näin ollen asukastiheys on erittäin pieni, vain 1,28 asukasta / km2, mikä on kaukana koko maan keskiarvosta (92,1 asukasta / km2) tai EU:n keskiarvosta (117,5 asukasta / km2).

20.Kaivosalue muodostuu pienistä kaupungeista, joista 44 prosentissa on enintään 500 asukasta. Vain viidessä alueen suurimmassa kaupungissa on 5 000–10 000 asukasta. Usein hajallaan eristyneillä alueilla sijaitsevissa kaupungeissa on ongelmia, jotka koskevat liikkumista ja yhteyksiä suurikapasiteettisiin teihin, teknologisia infrastruktuureja, teollista maankäyttöä jne. ja jotka johtuvat suurelta osin vuoristoseutuun liittyvistä hankaluuksista.

21.Kaivosalueen työllisyystilanne on erittäin heikko. Työttömyyslukujen perusteella voisi päätellä, että työllisyys on parantunut vuodesta 2012, joka oli pahin kriisivuosi. Todellinen tilanne on kuitenkin päinvastainen. Alueella on paheneva työpaikkapula, ja vaikka työttömien määrä väheni vuosina 2010–2015, se johtui väestön muuttamisesta parempia työmahdollisuuksia tarjoaville alueille omassa maassa tai ulkomailla.

22.Joulukuussa 2015 työttömiä oli 1,03 prosenttia vähemmän kuin joulukuussa 2010, mutta alueen väestö väheni samaan aikaan 8,5 prosenttia. Työttömyyden kehitys ikäryhmittäin kyseisinä vuosina osoittaa, että työttömyys väheni selvästi 25–44-vuotiaiden työttömien ikäryhmässä

(-11 %) ja vielä selvemmin (-33 %) alle 25-vuotiaiden ikäryhmässä. Sama suuntaus on havaittavissa väestönkehityksessä ikäryhmittäin. Suurin väestökato tapahtui alle 25-vuotiaiden ikäryhmässä (-22 %) ja toiseksi suurinta se oli ikäryhmässä 25–44-vuotiaat (-17 %). Yli 45-vuotiaiden ikäryhmässä ei tapahtunut muutosta (-0,08 %), mutta työttömien määrä kyseisessä ikäryhmässä kasvoi noin 27 prosenttia.

Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

23.Vaikka työttömyys on laskenut Espanjassa kahden viime vuoden aikana, työttömyysaste on edelleen korkea (18,6 %).

24.Koska kyse on lisäksi pienestä, maantieteellisesti eristyneestä kaivosalueesta, 339 työntekijävähennyksellä on suuri vaikutus alueen talouteen, joka joutuu nyt kamppailemaan selviytyäkseen kaivosteollisuuden liitännäiselinkeinojen työntekijävähennyksistä. Kyseiset vähentämiset eivät ole osa tätä hakemusta, koska kaivosteollisuuden liitännäiselinkeinot kuuluvat NACE-luokituksen eri kaksinumerotasolle kuin tasolle 5 (Kivihiilen ja ruskohiilen kaivu). Kaivosalueella on jo nyt pula avoinna olevista työpaikoista, mikä johtuu kaivosalalla viime vuosina tapahtuneesta kehityksestä (tuotannon supistuminen tuonnin lisäännyttyä). Nämä uudet työntekijävähennykset huonontavat entisestään alueen työllisyystilannetta.

25.Kun kaivosyrityksiä on suljettu, työpaikkojen puute on johtanut väestön vähenemiseen kaivosalueelta, kuten edellä todetaan, mikä on edelleen pahentanut väestökadon riskiä alueella. Tämän hakemuksen kohteena olevilla irtisanomisilla on lisäksi se kielteinen vaikutus alueeseen, että ne saattavat vaarantaa toimet, joita on toteutettu, jotta väki saataisiin pysymään alueella.

Kohteena olevat edunsaajat ja ehdotetut toimet

Kohteena olevat edunsaajat

26.Kaikkien vähennettyjen työntekijöiden odotetaan osallistuvan toimenpiteisiin. Kyseisten työntekijöiden jakauma sukupuolen, kansalaisuuden ja iän mukaan on seuraava: